*Likumprojekts*

**“Grozījumi** [**Noziedzīgi iegūtu līdzekļu legalizācijas un terorisma finansēšanas novēršanas likumā**](http://likumi.lv/doc.php?id=178987)**”**

Izdarīt Noziedzīgi iegūtu līdzekļu legalizācijas un terorisma finansēšanas novēršanas likumā (Latvijas Republikas Saeimas un Ministru Kabineta Ziņotājs, 2008, 16.nr.; 2009, 2.nr.; Latvijas Vēstnesis, 2009, 196., 205.nr.; 2011, 60.nr.; 2012, 100.nr.; 2013, 187., 227.nr.; 2014, 172., 257.nr.; 2015, 124.nr.; 2016, 31.nr.) šādus grozījumus:

1. 10. pantā:

Izslēgt pirmajā daļā vārdus "nosaka struktūrvienību vai" un vārdus “šādā struktūrvienībā vai”;

Papildināt pantu ar 2.1 daļu šādā redakcijā:

"(21) Kredītiestādei, maksājumu iestādei un elektroniskās naudas iestādei ir pienākums izstrādāt:

1) darbinieka un valdes locekļa, kas atbildīgs par šā likuma prasību ievērošanu, piemērotības novērtēšanas politiku un dokumentēt novērtējumu, kas apliecina, ka darbinieks un valdes loceklis, kas atbildīgs par šā likuma prasību ievērošanu, atbilst normatīvajos aktos un šā likuma subjekta iekšējās politikās un procedūrās noteiktajām prasībām, lai nodrošinātu šā likuma subjekta darbības atbilstību šā likuma prasībām;

2) procedūru, kurā nosaka darbinieka un valdes locekļa, kas atbildīgs par šā likuma prasību ievērošanu, pilnvaru un pienākumu sadali noziedzīgi iegūtu līdzekļu legalizācijas un terorisma finansēšanas novēršanas jomā un kārtību, kādā tiek nodrošināta darbinieka un valdes locekļa, kas atbildīgs par šā likuma prasību ievērošanu, darbības uzraudzība.";

2. 47. pantā:

Izteikt otro daļu šādā redakcijā:

“(2) Finanšu un kapitāla tirgus komisijai ir tiesības izdot noziedzīgi iegūtu līdzekļu legalizācijas un terorisma finansēšanas novēršanas uzraudzības un kontroles normatīvos noteikumus, nosakot kredītiestādēm un finanšu iestādēm, izņemot kapitālsabiedrības, kas nodarbojas ar ārvalstu valūtas skaidrās naudas pirkšanu un pārdošanu (valūtas maiņu), saistošas prasības šajā likumā noteikto pienākumu izpildei attiecībā uz iekšējās kontroles sistēmas izveidi, noziedzīgi iegūtu līdzekļu legalizācijas un terorisma finansēšanas riska pārvaldības personāla resursu nodrošināšanu, sadarbību ar trešajām personām potenciālo kredītiestādes klientu piesaistei un identifikācijas prasību nodrošināšanai, noziedzīgi iegūtu līdzekļu legalizācijas un terorisma finansēšanas risku pārvaldības resursu informācijas tehnoloģiju nodrošinājumu, politiski nozīmīgu personu, to ģimenes locekļu un ar to cieši saistīto personu noskaidrošanu un padziļinātu izpēti, nepieciešamiem pasākumiem noziedzīgi iegūtu līdzekļu legalizācijas un terorisma finansēšanas riska pārvaldībai un mazināšanai, klientu identifikāciju un izpēti pirms darījumu attiecību uzsākšanas un darījumu attiecību laikā, aizdomīgu darījumu pazīmēm, to noteikšanas un ziņošanas kārtību, korespondentattiecību nodibināšanu un uzturēšanu, klientu līdzekļu un labklājības izcelsmes noskaidrošanu, klientu identifikāciju klientam personiski nepiedaloties identifikācijas procedūrā, kārtību, kādā veicama klientu, kuri ir šā likuma subjekti, izpēte un darījumu uzraudzība, patieso labuma guvēju noskaidrošanu un pārliecināšanos, ka persona, kas norādīta kā patiesais labuma guvējs, ir klienta patiesais labuma guvējs, un attiecībā uz klientu veikto darījumu uzraudzību un klientu saimnieciskās darbības pārzināšanu.”;

Papildināt pantu ar 2.1daļu šādā redakcijā:

"(21) Finanšu un kapitāla tirgus komisijai ir tiesības izdot normatīvos noteikumus kredītiestādēm un finanšu iestādēm, izņemot kapitālsabiedrības, kas nodarbojas ar ārvalstu valūtas skaidrās naudas pirkšanu un pārdošanu (valūtas maiņu), par informācijas sniegšanu noziedzīgi iegūtu līdzekļu legalizācijas un terorisma finansēšanas novēršanas uzraudzības un kontroles īstenošanai, nosakot sniedzamās informācijas apjomu un tās iesniegšanas kārtību."

3. Papildināt pārejas noteikumus ar 16. punktu šādā redakcijā:

"16. Kredītiestāde, maksājumu iestāde un elektroniskās naudas iestāde trīs mēnešu laikā no grozījumu, kas paredz pienākumu izstrādāt darbinieka un valdes locekļa, kas atbildīgs par šā likuma prasību ievērošanu, piemērotības novērtēšanas politiku un procedūras, spēkā stāšanās dienas izstrādā šā likuma 10. panta 2.1 daļas pirmajā punktā noteikto politiku un otrajā punktā noteikto procedūru un sešu mēnešu laikā no iepriekš minēto grozījumu spēkā stāšanās dienas veic atbildīgo personu piemērotības novērtēšanu."

Finanšu ministre D. Reizniece-Ozola

01.03.2016. 9:35

541

I.Repše

67095490, inta.repse@fm.gov.lv